Diari Oficial de la Generalitat Valenciana


Sumari del DOGV 9720, del 08-11-2023 (2023/10014)

RESOLUCIÓ de 24 d'octubre de 2023, del conseller d'Agricultura, Ramaderia i Pesca, per la qual s'amplia el crèdit pressupostari recollit en la Resolució de 7 d'agost de 2023, per la qual es convoquen, per a l'any 2023, les ajudes als armadors dels vaixells de pesca marítima de la Comunitat Valenciana per a compensar l'augment del preu del gasoil a conseqüència de la guerra de Rússia contra Ucraïna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9720

Data del DOGV
:   08-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10166


Data del document
:   24-10-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 24 d'octubre de 2023, del conseller d'Agricultura, Ramaderia i Pesca, per la qual s'amplia el crèdit pressupostari recollit en la Resolució de 7 d'agost de 2023, per la qual es convoquen, per a l'any 2023, les ajudes als armadors dels vaixells de pesca marítima de la Comunitat Valenciana per a compensar l'augment del preu del gasoil a conseqüència de la guerra de Rússia contra Ucraïna. [2023/10702]  
  
Mitjançant la Resolució de 7 d'agost de 2023, del conseller d'Agricultura, Ramaderia i Pesca, es van convocar les ajudes per a compensar l'augment del preu del gasoil a conseqüència de la guerra de Rússia contra Ucraïna, regulades per l'Ordre 23/2023, de 14 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases de les ajudes als armadors dels vaixells de pesca marítima de la Comunitat Valenciana per a compensar l'augment del preu del gasoil a conseqüència de la guerra de Rússia contra Ucraïna.  
En el resol tercer de la resolució es regula el crèdit disponible, i s'estableix que, les ajudes es concediran amb càrrec a la disponibilitat pressupostària de l'aplicació 68.00.35.4669.57693.3, línia S9241000, «Compensació per la pertorbació del mercat causada per la guerra a Ucraïna», dels pressupostos generals de la Comunitat Valenciana per a l'any 2023, dotada amb un import global màxim de 2.000.000 d'euros.  
  
Atés que l'import de la línia es va calcular sobre una evolució teòrica del preu del gasoil en 2022, que una vegada obtingudes les dades reals tant del preu del gasoil com dels dies que cal compensar fa necessari augmentar la dotació pressupostària de la línia, i s'estimen unes necessitats per import de 230.500 euros.  
En data 21 de setembre de 2023, es va autoritzar per resolució de la Conselleria d'Hisenda, Economia i Administració Pública una modificació en l'annex de transferències i subvencions corrents del programa 714.10 Ordenació i millora de la producció pesquera, de la Conselleria d'Agricultura, Ramaderia i Pesca, per import de 230.500 euros, que incrementa la dotació de la línia S9241.  
Respecte a això, el resol tercer de la Resolució de 7 d'agost de 2023 estableix que «aquest import es podrà incrementar en 230.500,00 € sense necessitat d'una nova convocatòria en els casos i amb les condicions establides en l'art. 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019) així com en l'article 58, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.»  
  
D'acord amb la Llei 9/2022, de 30 de desembre, de pressupostos de la Generalitat per a l'exercici 2023, existeix crèdit disponible en el pressupost destinat a les actuacions del programa pressupostari 714.10, Ordenació i millora de la producció pesquera, concretament en la línia S9241, «Compensació per la pertorbació del mercat causada per la guerra a Ucraïna», amb la qual es financen les subvencions convocades per la Resolució de 7 d'agost de 2023.  
Per tant, segons tot això, correspon declarar una ampliació del crèdit disponible en la Resolució de convocatòria de 7 d'agost de 2023, de conformitat amb el que s'estableix en l'art. 11 del Decret 77/2019, de 7 de juny, del Consell, a fi d'atendre el major de nombre de sol·licituds possibles que, fins i tot complint tots els requisits, no pogueren ser-ne beneficiàries per exhauriment d'aquest.  
  
Per tot això, i en virtut de l'article 160.4 de la Llei d'1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Declaració de crèdits disponibles  
S'amplia en 230.500 euros la quantia del crèdit disponible destinat a la Resolució de 7 d'agost de 2023, del conseller d'Agricultura, Ramaderia i Pesca per la qual es convoquen per a l'any 2023, les ajudes per a compensar l'augment del preu del gasoil a conseqüència de la guerra de Rússia contra Ucraïna.  
L'import de l'ampliació s'addicionarà als 2.000.000 d'euros convocats en la resolució esmentada per a l'anualitat 2023, i serà l'import total màxim 2.230.500 euros.  
  
Segon. Eficàcia de la resolució  
La present resolució produirà efecte a partir del dia de la publicació en el Diari Oficial de la Generalitat Valenciana.  
  
València, 24 d'octubre de 2023.- El conseller d'Agricultura, Ramaderia i Pesca: José Luis Aguirre Larrauri.